# Akvariuminės žuvys

### Straipsnis iš Vikipedijos, laisvosios enciklopedijos.

GALIMI TEISIŲ PAŽEIDIMAI

Straipsnio tekstas tikriausiai pažeidžia autorines teises, nes, gali būti, jog, neturint sutikimo, yra kopijuotas iš

  http://www.akvariumas.lt/pradedam/biopusiausvyra_zuvys.shtml

Puslapis kol kas yra stebimas, prašome jo neredaguoti. Jeigu gautas leidimas kopijuoti medžiagą, sutinkant su Vikipedijos licencijos sąlygom ar esate autorinių teisių savininkas, prašome tai parašyti diskusijų puslapyje.
Primename, kad medžiagos kopijavimas, neturint autorinių teisių turėtojo raštiško leidimo, galimai pažeidžia Vikipedijos taisykles. Vartotojų, daug kartų pažeidusių autorines teises, dalyvavimo Vikipedijoje teisės gali būti laikinai apribotos.
Jei nebuvo gautas leidimas kopijuoti medžiagą, prašome aprašyti bent nepilną, bet konkretų tekstą šiame straipsnyje, kitaip puslapis bus ištrintas. Jei išaiškės, kad autorinės teisės nepažeistos, bus atstatytas prieš tai buvęs turinys. Prieš tai buvusį turinį dar galima rasti istorijos puslapyje.

Jūs jau turite akvariumą, esate jį įsirengę ir gražiai apsodinę augalais, akvariumas papuoštas medžio šaknimi, bet… kažko trūksta, ar ne? Taip, trūksta tai, ko taip seniai norėjosi įsigyti - akvariumo žuvų!

Tikiuosi, šis begalinis noras jūsų neįveikė dar anksčiau, kol augalai sužėlė ir akvariumas praėjo taip vadinamą adaptacijos periodą. Tai labai svarbu. Pradedantys akvariumistai dažnai daro klaidą, vos įrengę akvariumą jau sekančią dieną bėga į parduotuvę, turgų ar pas pažystamą akvariumistą įsigyti žuvų. Jei vis dėlto jūs pasirinkote variantą įsigyti žuvyčių iš labiau patyrusio kolegos, greičiausiai jis jums patars palaukti dar bent keletą savaičių. Parduotuvėje ar turguje jūsų niekas šito neklaus - svarbu pirktumėt…

Kodėl negalima suleisti žuvų į tiką įrengtą akvariumą? Todėl, kad akvariume dar nenusistovėjo biologinė pusiausvyra, be kurios jūs niekada neturėsite gražaus akvariumo. Todėl labai svarbu yra žinoti kas tai - biologinė pusiausvyra?

Žuvys, kaip ir visi gyvi organizmai, tam, kad palaikyti savo gyvybines funkcijas naudoja maisto medžiagas ir išskiria organizmo atliekas į vandenį. Tokiu būdu akvariume didėja amoniako kiekis. Visuose akvariumuose (tiksliau vandenyje) egzistuoja naudingųjų bakterijų kolonijos, kurios amoniaką verčia nitritais, o nitrobakterijos nitritus verčia nitratais - mažiausiai pavojingu žuvims cheminiu elementu. Nitratai iš vandens yra pašalinami mechaniniu būdu, reguliariai akvariume keičiant vandenį, taip pat dalį nitratų kaip maistinę medžiagą suvartoja augalai. Žuvys išskiria ne tik amoniaką, bet kvėpuodamos taip pat išskiria ir anglies dvideginį CO2. Augalai anglies dvideginį, įvairius cheminių medžiagų mikroelementus ir nitratus naudoja kaip maistines medžiagas ir fotosintezės proceso pasekoje išskiria deguonį, kuris būtinas žuvims kvėpuoti. Taigi, šis uždaras ciklas ir vadinamas biologine pusiausvyra. Jei kuris nors iš šio ciklo elementų sutrinka - sutrinka ir biopusiausvyra akvariume, o tada akvariumistui prasideda tikri rūpesčiai… Įsivaizduokim, kad jūs suleidote žuvis į tiką įrengtą akvariumą, kuriame dar neužaugo pakankamo dydžio nitrobakterijų kolonija. Kas atsitiks? Akvariume smarkiai padaugės nitratų, ko pasekoje jūsų akvariumo augalus, stiklą, akvariumo įrangą apaugs ištisos kolonijos dumblių. Naujame akvariume augalai dar pakankamai neužaugę, kad galėtų suvartoti nitratų likučius, kurie vis tiek lieka, nors jūs ir keistumėt vandenį. Beje, dumbliai - tai didžiausia problema, su kuria susiduria toli gražu ne tik pradedantys akvariumistai. Na gerai, prisipažinsiu ir pas mane viename akvariume yra dumblių, tiesiog, laikau tokias žuvis, kurioms dumbliai yra būtinas maistas…

Tam, kad akvariume būtų skaidrus vanduo, bujotų augalai ir gerai jaustūsi žuvys, turi nusistovėti biologinė pusiausvyra. "Neperkraukite" akvariumo žuvimis!

Biologinei pusiausvyrai nusistovėti reikia laiko, kartais keletos mėnesių, kol akvariume pakankamai prisiveisia naudingųjų bakterijų. Pusiausvyrai įtakos turi apšvietimas, fitravimas ir apskritai viskas, kas vienaip ar kitaip turi įtakos jūsų akvariumo florai ir faunai.

Patarimas būtų toks - po to kai įrengėte akvariumą, viską padarėte ir trūksta tik žuvų - pakentėkite dar bent keletą savaičių ir tik tada leiskite žuvis į akvariumą.

Beje, apie žuvų suleidimą į akvariumą. Jokiu būdu, kad ir kokias nelepias žuvis nusipirktumėt, nesupilkite jų į akvariumą su visu maišelio turiniu! Taip nesielgti yra mažiausiai trys priežastys - skirtinga vandens temperatūra, skirtinga vandens cheminė sudėtis ir galimos ligos. Geriausiai, jei parsinešę namo žuvytes iš maišelio supilsite į atskirą indą (suprantama švarų, geriausia plastmasinį) ir šį indą išlėto papildysite vandeniu iš akvariumo, į kurį ruošiatės šias žuvytes suleisti. Tokiu būdu, maždaug 20 min bėgyje, jūs išlyginsite parsinešto vandens cheminius parametrus ir temperatūrą su savo akvariumo atitinkamais vandens parametrais, o žuvytės išvengs streso. Labai nebloga mintis į indą įpilti šiek tiek druskos (tik be jodo!!!) ar įmesti keletą kruopelių kalio permanganato - tokiu būdu apsaugosite savo akvariumą nuo ligų. Kalio permanganate žuvis reikia laikyti trumpiau, iki 5-7 min. Beje, augalus patarčiau taip pat dezinfekuoti - bakterijos persineša ne tik per žuvis, bet ir per kitus akvariume esančius daiktus. Nebent, jūs viską įsigijote iš pažystamo akvariumisto ir garantuojate, kad pas jį žuvys niekuo neserga.

Kitas, labai aktualus klausimas pradedančiąjam akvariumistui, kokias žuvis pirkti? Užėjus į parduotuvę akys raibsta nuo žuvų įvairovės, spalvų ir formų (tiesa, kainos kartais taip pat). Jau kaip ne kartą minėjau prieš tai rašytuose straipsniuose, geriausia iš anksto suplanuoti kokias žuvis laikysite. Perspėju dar kartą - ne visos žuvys kurias matote parduotuvėje jums tinka! Aš rekomenduočiau pradėti nuo gyvavedžių žuvų - gupijų, kardonešių, pecilijų. Tuo labiau, kad tai tikrai gražios, labai spalvingos, lengvai neršiančios ir nereiklios žuvytės. Be to, šių žuvų kaina paprastai būna viena iš mažiausių tiek parduotuvėje, tiek ir turguje.

Dažnai yra diskutuojama, kiek žuvų galima įleisti į vieną akvariumą. Tai priklauso nuo kelių dalykų - pirmiausiai, akvariumo dydžio, antra, nuo žuvų rūšių/dydžio, kurias norima laikyti. Daugelyje literatūros šaltinių galima pastebėti standartinį skaičiavimą - 2 litrai 1 cm žuvies ilgio. Tai yra, 5 cm ilgio žuvytei reikia apie 10 litrų akvariumo vandens. Vis dėlto toks skaičiavimas nėra labai tikslus, reikia atkreipti dėmesį ir į norimą laikyti žuvų rūšį. Pav. kai kurias, ypatingai plėšrias, žuvis rekomenduojama laikyti pavieniui, o kitos gyvena tik savo gentainių apsuptyje - būreliais. Pradedančiąjam kolkas tai nėra aktualu, bet ateičiai turėkite tai galvoje.

Dar vienas svarbus momentas - prieš perkant žuvį būtinai pasidomėkite kokio dydžio jinai užauga, juk parduotuvėse dažniausiai parduodami žuvų jaunikliai, kuriems vos 2-3 mėnesiai laiko. Pagal aukščiau pateiktą pavyzdį reikia skaičiuoti suaugusios žuvies dydį. Man pačiam ne kartą teko matyti, kaip nieko nežinantis pirkėjas perka į savo taikių žuvyčių akvariumą 4-5 cm ilgio kokią nors Cichlasoma biocelatum - vieną iš agresyviausių P.Amerikos ciklidų, užaugančių iki 25 cm ilgio… Kaip nekeista, pardavėjes arba apie šią žuvį nieko nežinojo, arba jam rūpėjo kuo greičiau atsikratyti "Boksininku Džaku" (agl. "Jack Dempsey") - taip amerikiečiai vadina šią Cichlasoma genties žuvį dėl jos pašėlusio charakterio.

Kagi, štai jūsų akvariume jau plaukioja žuvys. Ką dar reiktų žinoti naujokui? Turiu dar vieną pastebėjimą - pradedantys akvariumistai labai dažnai žuvis peršeria. Žuvų virškinamasis traktas taip sudarytas, kad jos pastoviai gautų maisto mažomis porcijomis. Juk gamtoje žuvys pastoviai ieško maisto, ten jų niekas nešeria. Žuvis geriausia šerti kelis kartus per dieną mažomis porcijomis. Ir nekreipkite dėmesio, kad žuvytės (o ypatingai gyvavedės) nuolat plaukioja vandens paviršiuje ir ieško maisto. Patyrę akvariumistai sako "alkana žuvis - sveika žuvis"…

Pabaigai - nepatingėkite pasiskaityti literatūros, paieškoti Internete papildomos informacijos ar paklausti labiau patyrusių akvariumistų apie planuojamas laikyti žuvis. Labai pravartu žinoti teoriją - kokiu maistu šerti, kokie vandens parametrai turėtų būti, kaip įrengti akvariumą vienai ar kitai žuvų rūšiai? Visa tai išsiaiškinę iš anksto išvengsite grubių klaidų ir išauginsite gražias ir spalvingas žuvis.

Rodomas puslapis "http://lt.wikipedia.org../../../a/k/v/Akvariumin%C4%97s_%C5%BEuvys.html"

Kategorija: Galimi autorinių teisių pažeidimai

##### Views

- Straipsnis
- Aptarimas
- Dabartinė versija

##### Paieška